b'\n_START_ARTICLE_\nGalvos skausmas\n_START_SECTION_\nPaplitimas\n_START_PARAGRAPH_\nGalvos skausmas drauge su nugaros skausmu priskiriamas da\xc5\xbeniausiems sveikatos sutrikimams. Kasdieniu galvos skausmu skund\xc5\xbeiasi apie 4\xe2\x80\x935\xc2\xa0%, pasikartojan\xc4\x8diais (chroni\xc5\xa1kais) \xe2\x80\x93 apie 70\xc2\xa0% \xc5\xbemoni\xc5\xb3, Bent kart\xc4\x85 per metus galvos skausm\xc4\x85 jau\xc4\x8dia 80\xc2\xa0% vyr\xc5\xb3 ir moter\xc5\xb3. Kas ketvirtas \xc5\xbemogus bent kart\xc4\x85 per dvi savaites vartoja skausm\xc4\x85 mal\xc5\xa1inan\xc4\x8dias priemones.\n_START_SECTION_\nKlasifikacija\n_START_PARAGRAPH_\n\xc5\xa0iuolaikinei medicinai \xc5\xbeinoma daugiau kaip 220 skirting\xc5\xb3 galvos skausmo r\xc5\xab\xc5\xa1i\xc5\xb3. Galvos skausmai skirstomi pagal atsiradimo prie\xc5\xbeast\xc4\xaf ir pob\xc5\xabd\xc4\xaf, ta\xc4\x8diau klini\xc5\xa1kai abi klasifikacijos n\xc4\x97ra grie\xc5\xbetai atribotos.'